הקריירה של דיקסי החלה לאחר שאחותה, צ'ארלי ד'אמליו, צברה פופולריות בפלטפורמת טיקטוק. דיקסי החלה לפרסם גם בטיקטוק, שם צברה למעלה מ-39 מיליון עוקבים וחשבונה נמצא במקום ב-9 ברשימת הידוענים בעלי מספר העוקבים הגדול ביותר בטיקטוק. בנוסף, לדיקסי מעל 19 מיליון עוקבים באינסטגרם ויותר מ-2.1 מיליון עוקבים בטוויטר. היא ממוקמת במקום ה-13 ברשימת הידוענים בעלי מספר העוקבים הגדול ביותר בטיקטוק.
בינואר 2020, חתמה על חוזה בסוכנות "United Talent".
קריירת המשחק של ד'אמליו כוללת הופעה ביוטיוב בתוכנית "Attaway General" של ערוץ BratTv.
ב-26 ביוני 2020, ד'אמליו הוציאה את הסינגל הראשון שלה, "Be Happy".
באוגוסט 2020, חתמה על חוזה בחברה של אנטוניו רייד . באותו החודש, פרסם המגזין פורבס כי ד'אמליו הרוויחה בשנה החולפת 2.9 מיליון דולר מחסויות ומכירת מזכרות, מה שהפך אותה לכוכבת הטיקטוק השלישית המרוויחה ביותר.
ב-4 בדצמבר 2020, הוציאה את "One Whole Day", בהשתתפות ויז קאליפה. באותו חודש, יצא הסינגל "Roomates".
חיים אישיים.
בנובמבר 2020 החלה במערכת יחסים עם אושיית הרשת נואה באק.
ריגא
עונת 2019/2020 בליגת האלופות בכדורסל
עונת 2019/2020 בליגת האלופות בכדורסל היא העונה הרביעית של תחרות אירופית זו לקבוצות כדורסל, שמאורגנת על ידי פיב"א אירופה.
המשחק הראשון התקיים ב-17 בספטמבר 2019 ומשחק הגמר התקיים ב-4 באוקטובר 2020. בתחרות השתתפו 48 קבוצות מ-29 מדינות.
בשל מגפת הקורונה העונה הופסקה ב-12 במרץ 2020 במהלך שלב שמינית הגמר, אך חודשה בסוף ספטמבר 2020 בטורניר 8 האחרונות, שהתקיים באתונה, יוון.
מתכונת התחרות.
בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לפלייאוף. משחקי הפלייאוף היו אמורים להתקיים בשיטת סדרת הטוב משולשה משחקים, בשלב שמינית ורבע הגמר. לאחר מכן היה אמור להיערך אירוע פיינל פור, ובו חצי הגמר והגמר המוכרעים במשחק אחד. בשל מגפת הקורונה שיטת המשחקים השתנתה. 8 הקבוצות שהעפילו לרבע הגמר התחרו בטורניר "8 האחרונות" שהתקיים בהיכל האולימפי באתונה, בשיטת משחק אחד ברבע הגמר, חצי הגמר והגמר.
שלבי הגמר.
שלבי הגמר היו צפויים להעריך בשיטת הטוב מ-3 אולם בעקבות מגפת הקורונה נעצרה התחרות לאחר שני משחקים בשלב שמינית הגמר.
הוחלט לסיים את העונה בתחרות פיינל 8 שנערכת ביוון. שני משחקי השלמה של שלב שמינית הגמר נערכו ב-16 בספטמבר.
קבוצות ישראליות בתחרות.
הפועל חולון סיימה במקום השישי בבית א' ולא העפילה לפלייאוף. הפועל ירושלים סיימה במקום הראשון בבית ב' והודחה ברבע הגמר על ידי סן פבלו בורגוס.
אברהם שלום לוי
אברהם שלום לוי (נולד ב-1977) הוא שחקן קולנוע ותיאטרון, מחזאי, תסריטאי ומורה למשחק ישראלי. השתתף, בין השאר, בתוכנית "שטיסל", "סברי מרנן", "ארץ נהדרת", המדובב, האחיות המוצלחות שלי ועוד סדרות רבות וגילם מספר דמויות בהיסטוריה הפוליטית של מדינת ישראל כמו של ראש הממשלה גולדה מאיר, מאיר כהנא ועוד.
ביוגרפיה.
אברהם שלום לוי נולד בירושלים, כבן זקונים למזל ויצחק, אחרי שתי אחיות. הוא גדל במושבה הגרמנית בירושלים. למד בבית הספר הכרמלי בירושלים ואז בבית הספר "בית חינוך" ובגר בבית הספר הניסויי בירושלים במגמת התיאטרון. בנעוריו היה חניך ומדריך בשומר הצעיר, ואף יצא לשנת שירות כקומונר בבאר שבע. הצטרף לגרעין נח"ל העירוני אלומה שהיה מבין מקימיו ושירת ביחידת עורב נח"ל, חלק ניכר מהשירות שירת בלבנון ברצועת הביטחון.
מיד בתום השירות שימש שליח הסוכנות היהודית מטעם השומר הצעיר במינסק, בלארוס. במשך חמש שנים התגורר בניו יורק שם למד משחק בבית הספר הגבוהה למשחק של ליי שטרסברג. בניו-יורק שיחק במחזה "סיפור גן חיות, מאת אדוארד אלבי" בתפקיד פיטר בתיאטרון מרילין מונרו שבניו יורק, השתתף בסדנת המאסטר השנתית בהדרכתה של אנה שטרסברג ואף שיחק בפרויקט "רגעים אישיים" בבימויה. לאחר מכן למד קולנוע בהאנטר קולג במנהטן. לאחר לימודיו הקים אנסמבל של תיאטרון ישראלי בשם "חוצפה" שפעל בניו יורק בשפה האנגלית, הקבוצה העלתה שתי מחזות פרי עטו "החולצה", מחזה הביכורים שלו ולאחר מכן את הצגת היחיד "צביקה חייל" מחזה שכתב על חוויות שירותו הצבאי שלו ואשר עלה בתיאטרון הפרודוסר קלאב בניו יורק בו גם שיחק..
כשחזר לישראל השתתף מחזהו "קפה עם תותים" בפסטיבל קריאה בצוותא ומיד לאחר מכן עלה בתיאטרון הסימטה ביפו. הוא כתב את הסרט הקצר "טקסים".
בשנים שלאחר מכך, לימד משחק וביים בבית ספר למשחק רבים ביניהם בבית הספר למשחק של ענת ברזילי, הסטודיו למשחק של סופי מוסקוביץ ובסטודיו בתיאטרון חולון.
יצירותיו שהוצגו והופקו.
כמחזאי.
בישראל עלו מחזות רבים פרי עטו ביניהם: "אמריקה אהובתי", "קפה עם תותים" ו"צביקה חייל" בהפקה מחודשת. שלום לוי כתב וביים גם את המחזה "אישה קסדה" בפסטיבל מרכז הבמה להצגות יחיד בירושלים בתיאטרון ז'ראר בכר, את "פחד" - יצירה משותפת עם השחקנים ובימוי בתיאטרון חולון. בנוסף כתב וביים את "מים" ואת "ריטלין 11" בתיאטרון move, את ההצגה "ניסויים" בצוותא תל אביב ואת "יום חדש" בתיאטרון הסימטה.
במסגרת בתי ספר למשחק עלו מחזותיו: "רוף", "פחד- יצירה לבמאי ושחקנים" ו"סיפורים אישיים".
בנוסף כתב את המחזה "השומרים" שהשתתף בפסטיבל act 2 בחיפה.
כשחקן.
בתיאטרון.
אברהם שלום לוי שיחק בהצגה "באקווס" בתיאטרון בית ליסין. בתיאטרון צוותא תל אביב גילם את דמותו של הרב מאיר כהנא בהצגת היחיד "כהנא צדק?" שכתב יואב איתמר – בבימויו של אלעד שרעבי שעלתה ב-2014 ואת דמותה של גולדה מאיר בהצגה "גולדה – הדיירת האחרונה" שעלתה בסדרת מרכז הבמה ובצוותא. בקיץ 2018 התארחה ההצגה בתיאטרון האקוד בברלין. הוא גם שיחק בהצגה "בחוץ מאהבה אין ביננו כלום" מאת היוצר והזמר שי גבסו בתיאטרון הסימטה.
בקולנוע.
שלום לוי שיחק בסרטים וסדרות רבים, ביניהם בקופרודוקציה הצרפתית-קנדית, "המלח של הים" בבימוי: אן מארי ג'סייר בתפקיד השוטר, בתפקיד הראשי בסרט "בדרך לחתונה" בבימויו של רן רינת, בסרט "לנין באוקטובר" בבימויו של יבגני רומן. כמו כן, שיחק בסרט "הנה אנחנו" של ניר ברגמן ובסרט "הסירו דאגה מליבכם" של תום שובל. ב״שבוע ויום" מאת אסף פולונסקי, בסרט ״הצלילה״ מאת יונה רוזנקיאר. בסרט ״סיגרי את עינייך״ – בבימויו של מושון סלמונה. שיחק בסרט וביום השלישי בבימוי משה איבגי.
בטלוויזיה.
שלום לוי הופיע בפינה "בקיצור" – ארץ נהדרת, ב"השוטר הטוב" בכיכובו של יובל סמו, בדרמה "שטיסל", בסדרה "בלתי הפיך" עם עדי אשכנזי בבימויה של סיגל אבין, בתפקיד עומר בסברי מרנן, בתפקיד מנור ב"אחיות המוצלחות שלי" בבימויו של גורי אלפי, בסדרה "המדובב" ובסדרה "רק להיום" בבימויו של ניר ברגמן ב yes . כמו כן, שיחק בסדרה "נורמאלי" בבימויו של אסף קורמן בהוט.
תפקידים נוספים בתחום הקולנוע והתיאטרון.
אברהם שלום לוי היה שותף בהקמת בית הספר למשחק ותיאטרון – Move, היה מנהל אמנותי במרכז הפרינג' של עמותת התיאטרון הפתוח, הוא יזם וניהל אומנותית את פסטיבל הביכורים חדרה.
כמו כן, לימד בכבר משחק ובימוי ב"אוניברסיטה העממית", שימש כמנהל האמנותי במרכז הפרינג תיאטרון חולון, היה במאי בסטודיו למשחק של סופי מוסקוביץ, כמו כן לימד בביה”ס למשחק של ענת ברזילי, בסטודיו במה חדרה – שם ביים למעלה מ-20 מופעי סיום.
בנוסף, הוא ניהל את תיאטרון הנוער העירוני בחדרה 2018- עד 2019. כיום הוא מלמד עמידה מול קהל ושיפור מיומנויות תקשורת באונברסיטת בן-גוריון בנגב.
חיים אישיים.
שלום לוי מתגורר ברמת גן, הוא נשוי לרינת צמח, אמנית ומטפלת באומנות ואבא ל-2 ילדים.
יואב סרוסי גלבוע
נקודת אבליישן
נקודת אבליישן (באנגלית: Ablation Point; מילולית: הנקודה החשופה; בספרדית: Punta Ablación) היא מצוק סלעי, המהווה את הקצה הצפונית של פתחו של עמק אבליישן, שבחוף המזרחי של האי אלכסנדר, שבאנטארקטיקה.
למצוק צורה של אנקול.
היסטוריה.
גילוי ומיפוי הנקודה.
אזור זה התגלה וצולם מהאוויר על ידי לינקולן אלזוורת', בטיסתו מעל האזור ב-23 בנובמבר 1935; האזור מופה באופן חלקי (וגס) בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.
המצוק נסקר באופן חלקי בשנת 1936 על ידי המשלחת הבריטית אל ארץ גרהאם.
המצוק נסקר באופן יסודי בשנת 1949 על ידי משלחת של סקר שטחי חסות איי פוקלנד.
מקור השם.
שמה של הנקודה ניתן לה על ידי סקר שטחי חסות איי פוקלנד.
הנקודה נקראת על שמו של עמק אבליישן הסמוך; העמק נקרא על שם היותו חשוף מקרח ושלג (באנגלית "אבליישן" משמעותו - "לחשוף").
אזור מוגן במיוחד.
הנקודה ממהווה חלק מהאזור האנטארקטי המוגן במיוחד "עמק אבליישן, ורמת גנימד" - אזור מוגן מספר 147.
לקריאה נוספת.
• James G. Bockheim, The Soils of Antarctica, P 221
• CLAPPERTON, CHALMERS &amp; Sugden, David. (2008), Geomorphology of the Ablation Point massif, Alexander Island, Antarctica, Boreas. 12. 125 - 135. 10.1111/j.1502-3885.1983.tb00443.x
• Michael J. Hambrey, Bethan J. Davies, Neil F. Glasser, Tom O. Holt, John L. Smellie and Jonathan L. Carrivick, Structure and sedimentology of George VI Ice Shelf, Antarctic Peninsula: implications for ice-sheet dynamics and landform development, Journal of the Geological Society, 172, 599-613, 26 June 2015, https://doi.org/10.1144/jgs2014-134